ESDEVENIMENTS QUE CREEN VALOR SOCIAL - SHARE EVENTS\njuny 1, 2020 | VALOR SOCIAL | 0 comments\nEls esdeveniments d’empresa són una de les eines de màrqueting i comunicació més potents per a arribar a nous clients i fidelizar als que ja tenim.\nFer-los viure i participar d’una experiència atractiva que els aporti contingut de valor i que a més permeti mostrar el catàleg i transmetre els valors de la marca, és garantia d’efectivitat.\nPoques eines de màrqueting com els esdeveniments permeten combinar d’una forma tan completa continguts racionals i emocionals.\nEn aquest sentit, els esdeveniments són un clar exemple d’accions d’empresa susceptibles de generar valor econòmic al mateix temps que generen Valor Social. MIRA AQUÍ ALGUNS EXEMPLES.\nDEL VALOR COMPARTIT ALS ODS\nEn el 2011 Michael Porter i Mark Kramer van ampliar el concepte de Valor Compartit (Shared Value) que ja havien introduït l’any 2006.\nEl que ens proposen els autors és que l’estratègia i funcionament de les empreses pot i ha d’incrementar la seva competitivitat (valor econòmic) mentre simultàniament ajuda a millorar les condicions socials i econòmiques de les comunitats en les quals operen (Valor Social).\nEl Valor Compartit neix del nucli de les empreses, mai com una cosa addicional i al marge.\nTot i que consideren que la creació de Valor Compartit és un estat més avançat que la Responsabilitat Social Corporativa (RSC), a la qual consideren més relacionada amb la filantropia i la sostenibilitat, a ningú se li escapa que tots dos corrents beuen de les mateixes fonts.\nRSC i Valor Compartit persegueixen un objectiu comú: fer del món en el qual vivim, un lloc millor.\nPer a concretar i intentar aconseguir aquest objectiu en el 2030, en el 2015 l’ONU va aprovar 17 Objectius de Desenvolupament Sostenible (ODS) d’àmbit universal i un pla d’acció amb 169 fites que interpel·len des de la persona individual fins a les Administracions de més alt nivell, passant per l’ampli i divers teixit empresarial.\nEl consumidor és el cap: està més conscienciat i preparat i és més exigent en adquirir productes i serveis. Cada vegada és més rellevant per a ell el comportament social de les empreses.\nESDEVENIMENTS I VALOR SOCIAL\nPer la seva naturalesa experiencial i la combinació de comunicació racional i emocional, els esdeveniments permeten a les empreses crear Valor Social d’una forma òptima.\nLa primera opció és crear esdeveniments amb una temàtica i contingut que vinculi, si és possible, productes, serveis i valors de l’empresa amb algun dels ODS. En aquest cas la vinculació ha de ser real i conseqüència d’unes pràctiques de l’empresa que per si mateixes ja estiguin generant Valor Social.\nÉs un greu error forçar un contingut social en un esdeveniment si la vinculació no existeix realment en l’empresa. El client ja no accepta incoherències, i es poden girar en contra generant desconfiança.\nL’altra opció, que ja no depèn de la temàtica i contingut de l’esdeveniment (sempre que no es contradigui amb les bones pràctiques empresarials), és desenvolupar l’esdeveniment amb recursos provinents de l’economia social, solidària, tercer sector i entitats sense afany de lucre.\nD’aquesta forma creem Valor Social, generant recursos per a empreses socials que pertanyen a entitats que ofereixen oportunitats i serveis a diversos col·lectius amb necessitats especials (malalties mentals, sindrome down, violència de gènere, exclusió ètnica, exclusió social i laboral…).\nLes empreses socials contribueixen amb la seva activitat a desenvolupar els ODS.\nDes de l’inici de la nostra activitat hem creat Valor Social per import de 228.500€ facturats en els projectes dels nostres clients per 24 empreses socials (8 Cooperatives, 7 Empreses d’Integració, 5 Fundacions i 4 Centres Especials de Treball).\nShare Events va néixer amb aquest propòsit i som especialistes a dissenyar esdeveniments que permeten a les empreses crear Valor Social, desenvolupant-los sempre amb recursos socials i, quan és oportú, amb temàtiques i continguts de caràcter social. MIRA AQUÍ COM HO FEM.


Evidència 3  | Psicologia Social (UAB) | Unybook\nEvidència 3 (2017)\nSentència sobre violència domèstica\nGuillem Campillo Camps unybook.com Dret+Criminologia Evidència 3 1- Identifica els processos cognitius relatius a la categorització social i l’atribució que apareixen a la sentència.\nEn la sentència tractada es poden apreciar diversos processos cognitius referents a la categorització social, definida per Ibañez (2004) com el conjunt de processos psicològics que fan ordenar l’entorn en termes de categories, que són considerades equivalents per les accions, intencions i actituds d’un individu. Entre les categories socials construïdes farem referència a les que s’atribueixen a la senyora Latifa i al senyor Yilali, ja que és mitjançant aquesta categorització que es dicta sentència. Podríem dir que trobem dues categoritzacions socials atribuïdes a la dona en qüestió, la primera és la que es desenvolupa a partir de la versió que dóna dels fets ella mateixa, la qual simplificada seria la de dona immigrant maltractada. A través d’aquesta versió, construïm una identitat social de l’acusant, que ens transmet una forta debilitat i patiment, a causa del fort maltractament que sofreix continuadament (presumptament) . A més a més, se’ns presenta com una immigrant inadaptada sense coneixements ni suports del món occidental de la gran ciutat, motiu pel qual es veu reclosa a casa seva, on és martiritzada no només pel seu marit sinó també per la mare d’aquest. En conjunt, el perfil encaixa a la perfecció amb el d’una víctima de violència domèstica. D’altra banda, la categorització que es fa a través dels processos cognitius que deixen veure les llacunes en la versió de la senyora Latifa, juntament amb l’actitud i aparença que presenta durant les declaracions, és la d’una noia clarament adaptada a occident (segueix les moda, vesteix bé), segura d’ella mateixa, amb una actitud vers els homes que no fa pensar que sigui maltractada per un d’ells. En conclusió, aquest segon perfil encaixa amb el d’una adaptada immigrant, que no pateix cap mena d’abús físic o psicològic per part del seu marit.\nAra parlant del senyor Yilali, si l’haguéssim de categoritzar socialment a partir dels fets que exposa la seva dona, segurament dibuixaríem el perfil d’un home violent i masclista, amb tendències obsessives i controladores. De manera oposada, si s’analitza el cas de manera més subjectiva, prestant atenció als fets que realment poden ser demostrats, l’acusat no és més que un bon pare de família, un home treballador que manté la seva dona i mare. A més a més, del seu comportament no se’n desprèn cap indici que tingui odi o aversió vers el sexe femení. Finalment, la trucada que realitzà denunciant la desaparició de la seva muller, indica que sent un fort afecte i preocupació per aquesta.\nGuillem Campillo Camps unybook.com Dret+Criminologia 2- Comenta quins efectes tenen sobre la construcció dels fets que es jutgen i sobre la identitat de las persones que es mencionen a la sentencia.\nL’efecte que té la categorització social de l’acusat i la denunciant sobre els fets que es jutgen, és pràcticament absoluta. Les dues parts intentaran formar durant tot el procés judicial una identitat que encaixi amb la versió que els beneficiï i que s’allunyi molt del que intenta mostrar la versió que els perjudica. Al final del procés, triomfarà la part que realitzi una identitat més creïble, més objectiva i més perceptible des del punt de vista imparcial del jutge. Al cap i a la fi, qui aconsegueixi doblegar la imparcialitat del jutge serà qui venci. Fins i tot quan les proves semblin clarament inculpatòries cap a la part acusada, sempre hi haurà maneres i arguments per canviar la versió dels fets.\nCom veiem en l’article de Jenny Cubells (2004), ens presenta dos perfils de la mateixa persona, un jove d’aspecte skin acusat d’haver comès un robatori amb intimidació.\nMentre que la el perfil defensa construït per la defensa ens dibuixa la ment un jove noi esportista, que té una bona relació amb els seus amics, companys de feina i família, amb una feina estable de gran responsabilitat i parella estable. D’altra banda, a partir de les acusacions del fiscal, ens imaginem un membre d’una banda Skin amb tendències violentes (com demostra el fet que practiqui boxa), amb un aspecte problemàtic, antecedents delictius i una feina vulgar. En aquest context, en el que no tenim ni clares proves incriminatòries ni exculpatòries, tot el combat es basarà en desmuntar la versió rival. En un cas diferent, també comentat a l’article de Cubells, una dona és acusada d’haver atracat un banc. En aquesta ocasió hi ha proves concloents que demostren que és ella qui va realitzar l’atrac. Tenint en compte això, seria lògic pensar que construir una identitat de la noia que intentés ser incompatible amb els actes dels que se l’acusen seria absurd ja que al cap i a la fi, les proves demostren que ha estat ella. Tot i això, la defensa si que realitza una categorització social per tal d’exculpar l’acusada. En aquest cas, no es planteja una personalitat idíl·lica sinó la d’una pobre toxicòmana que pateix el síndrome d’abstinència, que va actuar inconscientment i que per tant ha de ser absolta.\nEn la sentència que estem treballant, si fem un paral·lelisme ha de ser amb el primer cas que s’ha explicat, on els únics indicis d’un maltractament són uns hematomes d’origen dubtós que no poden ésser atribuïts amb claredat al marit de la senyora Latifa. Tenint en compte això, la sentència es dictarà a partir de la credibilitat que prenguin les dues Guillem Campillo Camps unybook.com Dret+Criminologia categoritzacions socials que s’han fet tant de l’acusat com de la denunciant. A causa de les contradiccions i incoherències trobades en l’actitud i declaracions de la muller de l’acusat, el jutge acaba per considerar no creïbles les greus acusacions i el senyor Ylali acaba absolt. Així doncs podríem dir que triomfen les categoritzacions socials següents: en el cas de l’home, queda clar que no és violent ni masclista, en canvi la dona queda com una persona poc sincera, fins i tot manipuladora. Però, què hauria passat si les categoritzacions socials que haguessin triomfat haurien estat les d’un home violent i masclista i les d’una dona inadaptada, amb un perfil que encaixés amb el d’una víctima de violència domèstica? (Per exemple com a conseqüència d’una actitud diferent d’ambdós implicats, o de petits canvis en les seves versions dels fets). L’home hauria estat condemnat molt possiblement, però els fets que van succeir realment haguessin estat exactament els mateixos, i l’únic indici real de violència física haguessin sigut sent els hematomes d’origen dubtós.\nEn conclusió, la categorització d’identitats convertida en una prova, és tan o més important que les proves “reals” i imparcials, a l’hora de dictar sentència.\n3- Reflexió personal sobre la lectura de l’article: Gestión de identidades en la práctica jurídica de J. Cubells i sobre l’exercici realitzat.\nTenint en compte els diversos materials i articles utilitzats per realitzar aquesta evidència, he desenvolupat una sèrie d’opinions molt diverses respecte als diferents àmbits que s’han abordat.\nPer una banda considero que d’ambdós articles se’n desprèn una realitat sobre el Dret bastant ignorada, que és el fet que una ciència aparentment tan objectiva com és aquesta, on teòricament només té importància la veritat i res més que la veritat (els fets són els fets, el que es pot demostrar és el que s’utilitzarà per dictar sentència), hi tenen una gran influència d’altres ciències com poden ser la psicologia i la sociologia, que tot i ser teòricament també objectives (ja que també són ciències) comporten una fortíssima càrrega subjectiva pel que respecta a la veritat, la qual no és única ni invariable sinó que depèn completament del punt de vista, del context i de la manera en què s’analitza. En conclusió, la veritat es veu habitualment contaminada per els estereotips socials que formen les categoritzacions. En la sentència treballada, per exemple, es considera que la Guillem Campillo Camps unybook.com Dret+Criminologia dona no pot ser víctima de violència perquè presenta una actitud massa segura, massa “normal”, massa forta, quan realment una víctima de violència domèstica pot amagar de manera sistemàtica les seves emocions, com es sol fer en matrimonis on qualsevol emoció sospitosa pot desencadenar en una terrible pallissa. En definitiva, el que vull transmetre és que s’hauria de prestar més atenció i donar més importància a les proves contemplades de manera imparcial, les proves i fets que seran iguals sense importar el punt de vista, estereotipat o no, des d’on siguin analitzades. En el present cas s’hauria d’haver donat més importància als hematomes d’origen dubtós, per determinar si realment podrien haver estat causats per l’acusat. Trobo molt malament que pel simple fet d’encaixar en un estereotip, se’t atribueixin una sèrie d’actes i que se’n descartin uns altres. Com digué Heider (citat en l’article de J.cubells, 1994) la pressuposició de l’existència d’una relació d’unicitat entre acte i actor, pressuposa que la naturalesa de l’acte depèn de la naturalesa de l’actor. Aquesta mena de pressuposicions comporten la ignorància de les excepcions, cosa que pot suposar que un innocent sigui condemnat o que un culpable sigui absolt.\nPer concloure, em reafirmo en el fet que s’hauria de prestar més importància a la càrrega de les proves irrefutables, i deixar de banda les proves derivades dels punts de vista estereotipats.\nBibliografia Cubells, J. (2004). Gestión de identidades en la práctica jurídica. Atenea Digital, 6, 88-111.\nDisponible en http://antalya.uab.es/athenea/num6/cubells.p Ibáñez, T. (Coord.) (2004) Introducció a la Psicologia Social. Barcelona: UOC Jaspars, J. i 7962 caràcters ...\nTags: violència domèstica psicología social violència domèstica,psicología social\nPsicologia Social - Evidència 4 (2017) Ejercicio\nPsicologia Social Aplicada PSA - Conferencia PSA: Violencia Psicológica (2016) Apunte\nPsicologia Social - Evidència 2 (performance d'identitat) (2017) Ejercicio


Crònica de l’assemblea i tancada a l’IES Martí Franquès de Tarragona contra les retallades en educació – CGTCatalunya\nInici > General > Comunicats > Crònica de l’assemblea i tancada a l’IES Martí Franquès de Tarragona contra les retallades en educació\n- Continuar la tasca pedagògica amb els companys i companyes sobre el que significa les retallades a educació i el desmantellament de l’educació pública. Aquesta tasca hauria de comportar assemblees de zona o comarca on poder reunir forces i esforços i a la vegada poder tenir més ressò a tot el territori. A l’Alt Camp, ja s’està promovent de forma molt activa, igual que al Baix Penedès i a Salou. El proper 21 de febrer, es farà una assemblea al centre cívic de l’estació de El Vendrell a les 17 hores.\n- Fer publiques les accions i protestes que es fan a cada escola o poble, a tota la premsa possible i per les llistes, blocs i webs que estan coordinant l’assemblea. Recordeu al feisbuc mestres inconformes i al bloc Deixa de ser una illa\n- Enviar cartes a les famílies, corren tres models diferents que cada centre pot adaptar a les seves necessitats. També cal enviar cartes a la premsa.\n- Dijous vinent, 23 de febrer, a les 19.30h, es farà la següent assemblea per continuar amb les mobilitzacions, a la URV, al Campus TGN. Informarem més precisament properament.\n- Es farà una classe a l’aire lliure per explicar en què consisteixen les retallades, amb mobiliari inclòs. Concretarem el dia aviat.


Elter, el portal d'Osona - S'obre el període d’inscripcions de l’Escola del Gimnàstic Osona al Voltreganès\ndimarts 26 de octubre de 2010 17:16h\nLes activitats de l’eGo del Voltreganès s’iniciaran a la Pèrgola de La Gleva\nUna imatge d'unes alumnes d'iniciació a la gimnàstica\nRosa Danés, responsable de l'escola\nVoltreganès, | Les inscripcions s’han obert aquesta setmana. Aquest és el primer nucli territorial de la comarca on s’està implantant aquest centre de formació del Club Gimnàstic Osona, amb el qual l’entitat vol reforçar la difusió d’aquest esport. Els propers cursos es preveu expandir-se a altres nuclis d’Osona.\nLes activitats de l’eGo del Voltreganès s’iniciaran a la Pèrgola de La Gleva, però més endavant es traslladaran al nou pavelló del CEIP Comte de Lacambra. Els entrenaments seran els dilluns i divendres en funció de l’edat i la modalitat escollida: gimnàstica artística, rítmica, acrobàtica o baby-gim. Durant aquesta setmana, els infants i joves, fins a 16 anys, poden provar gratuïtament aquests esports.\nEl 5 de novembre començarà el curs amb normalitat. L’escola és fruit de la consolidació d’un treball innovador en gimnàstica, que el Club Gimnàstic Osona va engegar gairebé de forma paral·lela al seu naixement ara fa vuit anys. El club, en aquests moment, ja compta amb més de 200 socis. En molts casos, l’eGo és el pas previ a uns entrenaments amb un nivell d’exigència més alt i més enfocats a la competició, a la seu del Club Gimnàstic Osona.\n- L'AEC Manlleu aposta per la formació específica per a porters (26 de octubre de 2010)\n- El CT Manlleu celebra una nova edició del Torneig del Pernil de Pàdel (26 de octubre de 2010)\n- El CP Manlleu segueix preparant la seva entrada a l'OK Lliga i fitxa a Joaquin Fernández (26 de octubre de 2010)\n- Tot a punt per a la 5a edició del prestigiós torneig «The Cup» (26 de octubre de 2010)\n- L'AEC Manlleu ja coneix els seus rivals per la temporada 2021-2022 (26 de octubre de 2010)


“Fumar mata” (i el CO2 també) - CATzona\n“Fumar mata” (i el CO2 també)\nEl flamant ministre espanyol de Sanitat, el català Salvador Illa, és partidari d’endurir la legislació vigent antitabac, fent-la més restrictiva, entre altres vies, per la de gravar aquesta “droga legal” amb més impostos. En això, igual que amb la seva idea de lluitar contra el consum d’alcohol entre els joves, coincideixo amb aquest senyor. Veurem si, més enllà de posar més impostos al tabac, el ministre es treu algun as de la màniga per frenar un consum que els mateixos paquets de tabac ja ens adverteixen que és molt dolent per al cos de qui el consumeix i també per al cos dels que l’envolten.\nSeguint la normativa europea, ni més ni menys que un mínim del 65% de les cares de l’etiquetatge d’un paquet les ocupen textos i imatges molt crues que transmeten com és de negatiu fumar. El més sintètic i contundent és d’una simplicitat extrema i fàcil d’entendre per a tothom: “FUMAR MATA”, curt i ras. Com en totes les coses, les opinions sobre l’eficàcia d’aquesta estratègia de comunicació són diverses i contrastades: des dels que diuen que no serveix de res fins als que ho veuen insuficient i que cal aprofundir més en la mateixa línia. En qualsevol cas, en el que sí que hi ha un acord general, més enllà de la utilitat com a recurs per aconseguir l’objectiu que es pretén, és que la informació sobre els riscs de fumar ha millorat molt. I partir d’aquí que cadascú faci el que cregui convenient, a risc seu si és que no perjudica els que són a la vora.\nPoso aquest exemple perquè ens trobem en una època en què la ciència amb una coincidència pràcticament total ens diu, dia sí dia també, que estem vivint un profund canvi climàtic, que aquest és degut a l’acció de l’home a través de l’emissió massiva de gasos d’efecte hivernacle (als que per simplificar hom s’hi refereix amb el CO2) i que el planeta tal com l’hem conegut nosaltres està seriosament amenaçat. El que deixarem als nostres fills i als nostres nets és una caricatura del que era fa només 200 anys, la qual cosa, amb una perspectiva temporal àmplia, ens omple de responsabilitat. L’amenaça som els homes, no és cap asteroide.\nUna via que ajudaria a aconseguir conscienciar seria exigint un etiquetatge tipus “Fumar mata”, però aplicat al CO2 dels productes que comprem i que consumim quotidianament\nTres grans circumstàncies fan difícil resoldre el problema d’aturar a curt i mitjà termini les emissions, fins i tot de reduir-ne el creixement. I això que és un objectiu àmpliament compartit, però de la necessitat a l’acció hi ha una distància enorme. Les circumstàncies són que 1) el problema és global, el CO2 perjudica el planeta, no només el país que l’emet (no hi ha fronteres a l’atmosfera); 2) els països més sensibilitzats (els més rics) no tenen autoritat per fer que els països en vies de desenvolupament no facin el mateix que ells van fer molts anys enrere, això és, créixer a base de cremar massivament combustibles fòssils; i 3) no hi ha una autoritat per limitar el CO2 a nivell global (la UE n’és líder en el nostre àmbit, però falta tant per fer!), de manera que el problema és de tots però no és de ningú, almenys fins al moment actual. Tant de bo la cosa canviï en un futur, esperem que proper.\nAmb aquest panorama, totes les iniciatives per combatre el canvi climàtic són benvingudes, sigui quina sigui l’escala territorial i sigui quina sigui l’administració que les emprengui. En aquest punt, la pressió ciutadana hi té un paper potencial molt important per jugar. Per a fer-ho cal que la població sigui molt conscient del problema. Una via que ajudaria a aconseguir-ho seria exigint un etiquetatge tipus “FUMAR MATA”, però aplicat al CO2 dels productes que comprem i que consumim quotidianament. Per exemple, fent obligatòria la inclusió en l’etiquetatge de:\nQuilos de CO2 que s’han emès en la producció d’aquest aparell de TV, d’aquest cotxe, d’aquest quilo de meló, d’aquesta pizza.\nQuilos de CO2 que s’han emès per portar aquest producte a casa meva (aquest kiwi de Nova Zelanda o aquesta poma de Xile).\nQuilos de CO2 que emet l’ús d’aquest producte per unitat de consum (per kilòmetre, per hora de funcionament…).\nLa senyalització del CO2 es pot fer en negatiu, de l'estil FUMAR MATA, en aquest cas indicant “Aquest producte mata el planeta” i en quin grau (molt, bastant, poc). Però tal com indica el professor Antoni Solanilla (URL) seria millor una senyalització informativa, senzillament indicant quants quilos de CO2 porta associats cada compra i cada ús. Amb certificació, això sí. I el consumidor ja seleccionarà en funció dels seus criteris personals sobre el tema.\nLa mesura d’obligar a senyalitzar en la línia que indico no és cara per a ningú, i en canvi crec que podria ajudar molt, des de la base del consum, a reduir la gravetat del crim que els humans estem duent a terme amb el planeta que ens ha donat la vida.


Primera derrota (0-2) | Diari de Sant Adrià\nPrimera derrota (0-2)\nManel Expósito - 17/09/2018\nJosé González ha remarcat la bona feina del seu equip i la diferència de nivell entre un equip i l'altr\nUn Sant Gabriel inofensiu en atac però ben plantat en defensa cau al Ruiz Casado contra el Seagull (0-2).\nLes badalonines han portat el ritme del partit davant un Sant Gabriel lluitador. «Treballen molt bé el contraatac i les jugades d'estratègia. Hem patit més del que hauríem d'haver patit», afegeix el tècnic badaloní.\nEn la sortida d'un córner, Pilar Garrote ha rematat de cap al segon pal per avançar el Seagull tot just abans del descans. Una primera diana que refermava encara més el domini de les visitants davant un Sant Gabriel que ha patit diverses baixes a la represa. Al segons temps, l'àrbitre ha decretat penal a favor de l'equip de Badalona per mans i la capitana Alba Gordo ha sentenciat el matx contra un Sant Gabriel que ha generat les dues aproximacions per perilloses en les botes de Paula Sánchez i Cristina Campos.\nJosé González ha remarcat la bona feina del seu equip i la diferència de nivell entre un equip i l'altre. «Ens han guanyat a pilota aturada i han tingut la possessió. Hem treballat molt bé, amb una actitud agressiva. Amb el 0-2 l'equip ja s'ha trencat. Les absències ofensives ens han fet mal, però hem competit», afegeix.\n«És un equip que no era gaire agressiu abans d'arribar jo, i encara necessitem trobar aquest punt de verticalitat per oferir més en atac. Encara ho hem de treballar, hem de madurar el joc. L'equip té aquesta idea, però s'ha d'intensificar. Hem perdut contra l'aspirant a l'ascens, però marxo satisfet», ha valorat 'Gonza'.


Et portem una selecció de vídeos Valentubers per al 8M! - Valentubers\nUn any més, et portem una recopilació de vídeos de YouTube en valencià pel 8 de març. D’esta manera, a més, et recordem, com el darrer any, que els/les Valentubers lluiten pels drets de la dona durant els 365 dies! És per això que este llistat de vídeos sols inclou una xicoteta part de tot el que fan les nostres Valentubers durant la resta de l’any. Esperem que ho gaudisques!\nEn primer lloc, et portem el vídeo de Joan Ramon Sanchis, del canal Parlem d’Economia, sobre les dones, com no, a l’àmbit de l’economia. El mateix Joan Ramon t’explica de què tracta el seu vídeo:\n“Les dones han estat relegades a un segon pla en l’economia dins d’una societat patriarcal i masclista. Taxes d’atur més altes, una forta bretxa salarial i un treball més precaritzat són algunes de les seues característiques. L’ Economia Feminista planteja la necessitat de visibilitat les desigualtats de gènere, critica l’economia ortodoxa i proposa solucions dirigides a aconseguir la igualtat de gènere”:\nCasella d’Eixida també et parla sobre un contingut temàtica del qual és específica del #8M. Un episodi en el que parlen sobre les dones al jocs de taula i se centren en l’autora del joc del moment: Elizabeth Hargrave.\nI demà a les 19:00h tindràs vídeo de Miss Tagless sobre “Feministos i femilistes” ací et deixem l’enllaç perquè et poses un recordatori! Com sempre, segur que Miss Tagless ens sorprén!\nSeguim amb Miss Tagless però esta vegada de la mà de Frank Surimi! En una nova secció que de segur que t’encantarà. Coneixeràs molt més a Sílvia i, tot, des d’una perspectiva del feminisme i les xarxes socials.\nL’IES La Garrigosa et porta un vídeo on canten i ballen una cançó que de segur que et sona molt… amb els pèls de punta ens han deixat!\nTampoc no t’oblides del vídeo pel 8M del nostre Sergi Pau, on trobaràs la participació de huit dones com Tesa, Amàlia Garrigós, Mónica Oltra, Gemma Pascual, Anna Gimeno, Nerea Sanfe, Maria Juan i Zahia Guiodoum.\nUn any més, els/les Valentubers ens sorprenen i ens demostren que YouTube sí és una ferramenta educativa i combativa!


Coses de la llengua, per Josep Milà: 2009\nFrases absurdes (2)\nExposo avui la segona sèrie de frases absurdes que de vegades diem, escrivim, sentim o llegim. Com es pot apreciar de seguida, la majoria d'aquestes frases són pleonàstiques, és a dir, que un mateix concepte s'expressa erròniament dues o més vegades en la mateixa frase.\nAquesta segona sèrie consta de 10 frases:\n"Precipitar-se" ja comporta la idea d'excés. Per tant, l'adverbi "massa" hi és del tot innecessari (17).\n"Pseudo-" és un prefix grec que significa precisament "fals". La frase correcta seria, doncs, "és un fals triomf" o bé "és un pseudotriomf" (18).\nUna guerra civil és, per definició, una guerra interna entre els ciutadans d'un mateix país o d'un mateix estat dividits en bàndols. L'expressió "entre ells" és, doncs, totalment innecessària (19).


Al·lega que l'assassinat dels dos agents no es pot considerar una activitat de caça, que és el que cobreix la pòlissa del caçador\nRedacció 15/07/2019 - 17.00 Actualitzat 16/07/2019 - 23.22\nMoment de la detenció de l'acusat pel crim de dos agents rurals a Aspa\nLa companyia asseguradora Mussap es nega a assumir el pagament dels 300.151 euros d'indemnització establerta per l'Audiència de Lleida per la mort dels dos agents rurals a Aspa, al Segrià, el gener del 2017.\nL'advocada de l'asseguradora Mussap al·lega que la pòlissa del caçador no cobria l'arma, sinó l'acció de caçar, i que el crim no es pot considerar una activitat de caça i, per tant, no està inclòs en la pòlissa.\nL'acusació rebutja l'argument i confia que el TSJC obligarà la companyia a pagar als familiars de les víctimes. La Fiscalia, l'acusació particular de les famílies, l'acusació popular de dues associacions d'Agents Rurals i fins i tot la defensa del condemnat consideren que el doble crim es va cometre "evidentment i indiscutiblement en una acció de caça".\nJudici pel doble assassinat d'Aspa\nIndemnització per responsabilitat civil\nL'Audiència de Lleida va dictar sentència per l'assassinat dels dos agents rurals el febrer passat. Va condemnar el caçador a 45 anys de presó i va establir una indemnització de 990.000 euros a les famílies de les víctimes en concepte de responsabilitat civil. L'asseguradora Mussap havia de respondre fins al límit del capital assegurat en la pòlissa, 300.151 euros, però va recórrer, i aquest dilluns el Tribunal Superior de Justícia de Catalunya ha celebrat la vista oral de l'apel·lació de la sentència.\nDels 990.000 euros d'indemnització, a banda de la part que hauria d'assumir l'asseguradora, la resta serà reclamada a la Generalitat per falta de mesures de seguretat als agents rurals.\nÚltim dia de judici a l'Audiència de Lleida\nEl caçador d'Aspa ha estat condemnat a 45 anys de presó per dos delictes d'assassinat i per un delicte de tinença il·lícita d'armes, a més d'una multa de 1.000 euros per un delicte contra la flora i la fauna.\nEl jurat popular va determinar en el judici que l'acusat va disparar quatre trets als dos agents indefensos sense que s'hagi aclarit el motiu.\nLloc del doble crim, a Aspa, al Segrià


El primer cafè: 05/07/10: Faèrica, bons banyadors, Rafa Nadal i veïns de Sant Agustí\n05/07/10: Faèrica, bons banyadors, Rafa Nadal i veïns de Sant Agustí\nfelicitem el guitarra dels Faèrica, Bernat Roca. El grup ha guanyat el cinquè certamen de grups de música local. Amb la Susanna Maldonado aprenem a portar el banyador idoni pel nostre cos i mal li pesi, el Quintana es veu obligat a destacar el jove tenista Rafa Nadal.\nla regidora d'Acció Social de l'Ajuntament d'Igualada, Pilar Salat, ens parla del barri de Sant Agustí i dels seus veïns. Amb la Mercè, de la pollastreria Montserrat, parlem de pollastre i de coixins de plomes d'oca i el Francesc Vilaprinyó i l'Eva Ripoll fan tertúlia al voltant d'un cafè.


eleccions | Blog d'Agnès Ferré | Page 2\nDivendres 23 de setembre: matí de reunions amb veïns i tarda de reunió de la candidatura Penedès\nAquest matí de divendres ha estat molt profitós. Sempre ho és quan s’escolta i es parla amb veïns i veïnes de la Bisbal.\nAgnès FerréAl govern (2015/19), Alcaldessa, Campanya electoral, Treballem per la BisbalBisbal, eleccions, PDC, Penedès\tNo Comments\nDijous 22 de setembre: començo la tardor amb reunions i l’assemblea de PDC del Garraf\nAvui comença la tardor, tot i que fa calor de primavera!\nAgnès FerréAl govern (2015/19), Alcaldessa, Candidatura, Treballem per la BisbalBisbal, eleccions, PDC, Penedès\tNo Comments\nAgnès FerréAl govern (2015/19), Alcaldessa, Campanya electoral, Treballem per la BisbalBisbal, CBP, eleccions, PDC, Penedès\tNo Comments\nDimarts 24 de maig: 1 any de les municipals, reunió a urbanisme i nova Torre de Guaita\nUn any de les eleccions municipals. El temps passa molt ràpid!\nEl 24 de maig de 2015 el recordo com un dia de molts nervis. Durant la campanya vaig gaudir molt amb el gran equip que tenim, ens ho vam passar molt bé! però el dia de les eleccions és un dia llarg.\nAl final vam tenir un bon resultat i, gràcies al pacte amb el PSC, es va formar govern el 13 de juny de 2015.\nEl resultat va ser, amb una participació del 66,5%, el següent:\nAgnès FerréAl govern (2015/19), Alcaldessa, Treballem per la BisbalBisbal, eleccions, Torre de guaita, urbanisme\tNo Comments\nDiumenge 20 desembre: dia d’eleccions generals\nDiumenge que comença a les 08:00h al col·legi electoral i acaba a les 22:00h al col·legi electoral.\nEl dia de les eleccions sempre és un dia especial, a part de poder conèixer el resultat, és un dia per saludar bisbalencs i bisbalenques que no veiem massa sovint.\nParlant aquests 15 dies de campanya i diumenge, te n’adones que hi ha dos punts de vista a l’hora d’anar a votar:\n– aquelles persones que voten la representació que volen de Catalunya al govern central. És quan votes pensant en quin partit vols que et representi com a català i catalana al govern central, independentment de qui governi a Madrid.\n– i les persones que voten el president del govern. És quan votes pensant en quin partit vols que governi a Madrid, independentment de qui et representi com a català o catalana.\nAgnès FerréAl govern (2015/19), Alcaldessa, Campanya electoralBisbal, eleccions\tNo Comments\nDijous 17 de desembre: diumenge, tots a votar!\nAvui dijous, a 3 dies de les eleccions generals, us animo a anar a votar diumenge i a votar a Democràcia i Llibertat, amb decisió per seguir lluitant per la dignitat del nostre país i per dialogar per aconseguir la llibertat.\nSom els que garantim la continuïtat del 9N i del 27S!\nAgnès FerréAl govern (2015/19), Alcaldessa, Campanya electoralBisbal, eleccions, respecte\tNo Comments\nAgnès FerréAl govern (2015/19), Alcaldessa, Campanya electoral, Plens, Treballem per la BisbalBisbal, eleccions, Ple, pressupost\t1 Comment


Tensió entre manifestants per l’1-O - BCN-Notícies.cat\nPosted By: Redacció 29 setembre 2018\nIndependentistes intenten impedir una manifestació convocada per JUSAPOL, la qual pretenia homenatjar als Policies Nacionals que van actuar durant l’1-O.\nAquest dissabte hi ha organitzats nombrosos actes a la ciutat. Per una banda, els independentistes reben homenatge a l’acte lliure de votar celebrat el passat 1-O a escoles i centres que van ser col·legis electorals aquell dia i, per l’altra, el sindicat JUSAPOL es manifesta per Via Laietana a favor de l’actuació de la Policia Nacional i Guàrdia Civil durant la mateixa jornada.\nNo obstant, centenars d’independentistes, convocats per l’Organització juvenil de l’Esquerra Independentista, Arran, la CUP, l’ANC i els CDR, s’han concentrat aquesta matinada a la plaça Sant Jaume -fins i tot nombroses persones hi ha fet nit a la plaça- per manifestar la seva disconformitat a la concentració de JUSAPOL i impedir que el sindicat policial pogués fer un homenatge al cos policial.\nVers aquesta situació, un gran cordó policial dels Mossos d’Esquadra s’ha personat al lloc per tal de blindar la manifestació de JUSAPOL. Els independentistes han volgut arribar fins a la Direcció Superior de Policia de Barcelona, a la Via Laietana, per tal d’impedir l’homenatge, però els Mossos d’Esquadra ho han impedit posant-hi les seves furgonetes i el seu cos físic.\nAlgunes de les persones independentistes, CDR’s, han començat a llençar objectes, com pots de pintura, als agents i aquests, que han quedat tenyits de color, han començat a carregar contra les mateixes persones. El cos de Bombers de Barcelona, que recolzava els independentistes, i havia format el seu propi cordó, han intentat posar pau i convèncer als manifestants independentistes que no optessin per la violència.\nEls Mossos d’Esquadra han acabat blindant la Plaça Catalunya i les vies del voltant per tal que es celebrés amb normalitat l’acte convocat per JUSAPOL.\nAtorgats els Premis Ciutat de Barcelona 2017 a 19 creadors del sector de la cultura\nEl provisional Mercat de l’Abaceria obre portes a Passeig de Sant Joan


Ha mort el rector de Son Servera Don Pedro Pou | card.cat\nLa notícia de la mort de mossèn Pedro Pou, quan es dirigia al Santuari de Lluc per assistir a l’encontre anual dels preveres per a celebrar la festa del, Crist Gran Sacerdot que presideix cada any el bisbe de Mallorca va agafar a tots a contrapeu.\nEl funeral per a la seva ànima que es va celebrar a l’Església de Sant Joan Baptista de Son Servera va ser presidit pel Bisbe de Mallorca, Xavier Salinas acompanyat de vint i tres capellans. El bisbe va parlar dels valors morals de mossèn Pedro i la seva voluntat de continuar treballant pel serverins mentre tingués forces. Bàrbara Tous va recordar la trajectòria del capellà durant els 47 anys que va estar al front de la parròquia i les seves col·laboracions amb les associacions i institucions del poble.\nPersonalment el primer record que em vingué al cap de Don Pedro fou de fa més de cinquanta anys, quan era escolanet a Petra del meu tio capellà. Des de ben petita a casa vaig sentir parlar de les virtuts de Don Pedro, de la seva prudència , del seu caràcter bondadós i conciliador era un home de Pau.\nA partir de any 1970 vaig anar a viure a Cala Millor i a partir d’aquell any la relació de la nostra família va ser més constat amb Don Pedro ja que feia just tres anys que estava de vicari a Son Servera. Des de sempre va ser al nostre costat amb les alegries i les penes.\nEra un esser humà extraordinari que sabia escoltar a la gent i estimava els serverins i Son Servera. A més de ser el gran impulsor de la conservació i restauració de l’Església Nova de Son Servera. Ja com a rector del poble va viure amb il·lusió la renovació de la Setmana Santa serverina amb la creació de les noves confraries i les noves imatges. Amb ell i un grup de serverins vaig tenir l’honor de visitar l’estudi de na, Remigia Caubet i el de, Pere Pujol Record com si fos avui l’expressió de Don Pedro al contemplar per primera vegada la imatge de la Mare de Déu del Dolors i la de la Pietat. Així com la seva il·lusió el dia 12 d’abril de 1987 quan beneïren les imatges de les confraries dels Dolors i la Pietat amb tot el poble present i els seus respectius escultors , Remigia Caubet i Pere Pujol.\nLa seva bonhomia i el seu record sempre estarà present a tots els cors dels que tinguerem la sort de compartir les seves oracions i la seva amistat.\nAquest article s'ha catalogat com a Defuncions, Gent Gran, Local i s'ha etiquetat amb Ha mort el rector de Son Servera, Pou, Son Servera per Magdalena Ordinas representant null. Afegeix a les adreces d'interès l'enllaç.


Josep-Pepe: Mina de Xile\nMina de Xile\n10/21/2010 Información 0 Comments\nEnsorrament en una mina\nDesastre a la mina de Xile\nLa mina de Xile es va ensorrar perquè les condicions i la seguretat de la mina eren defectuoses i antigues de la tecnologia d'ara. Per arreglar això el govern a fet una modificació del règim del 10% dels ingressos bruts que es descompta per finançar les Forces Armades per contribuir a augmentar la protecció social a Xile hi ha millorar la seguretat en les mines.\nEl túnel de la mina va ser taponat per una pedra de 700 mil tones. El govern va haver de pagar 6.500 milions de dòlars.\nEn la televisió s'ha tractat de un desastre en Xile, ja que s'ha tardat 69 dies per rescatar-los. Ara les televisions estan paga'n grans quantitats de diners per fer entrevistes als miners.\nGrans companyies han ajudat a aquest rescat, com per exemple la NASA que va portar aquesta càpsula de salvament que estava en període de proves i mai s'havia provat. Molts països han invitat als miners per visitar aquest país o per exemple equips de futbol per veure partits de futbol.\nEls miners diuen que tornaran a la mineria però no a la mina de Sant José.


New Carlyle Hotel Documentary - Tràiler, data de llançament, notícies sobre 'Sempre a la Carlyle' - Arts I Cultura | Març 2021\nSempre al Carlyle, us porten dins de l’icònic hotel de la ciutat de Nova York\nDes que va obrir les seves portes el 1931, l’hotel Carlyle situat al Upper East Side de Manhattan ha estat un imant per als viatgers més exigents del món, així com una destinació per a habitants locals que coneixen l’acollida a l’hotel Café Carlyle (que ofereix música en directe d’una repartiment rotatiu de noms atrevits) o Bemelmans Bar per assaborir l'ambient més atractiu de la ciutat.\nAra, l’hotel —que fa molt de temps que és famós per la seva discreció— deixa la protecció només una mica gràcies a un nou documental, Sempre a la Carlyle, del cineasta Matthew Miele (també va fer Escampeu les meves cendres a Bergdorf).\nLa pel·lícula presenta les escenes posteriors a les escenes com funciona l'hotel, incloent-hi entrevistes amb un grup de personal encantador i inoblidable, i entrevistes amb algunes de les seves convidades més famoses, com Sofia Coppola, Lenny Kravitz, Wes Anderson , i Anjelica Huston, sobre el que fa que l'hotel sigui tan especial.\nAquí, T&C fa el primer cop d'ull al tràiler de Miele de la pel·lícula, publicat aquesta primavera, així com un cop d'ull al cartell i la seva obra dibuixada a mà de l'artista Kera Till.\ndocumentals psicològics a netflix\ncinc expresidents de socors de l'huracà


Centenars de persones protesten a la plaça Sant Jaume contra la decisió de la JEC d’inhabilitar Torra | Redacció | Barcelona | Política | El Punt Avui\nCentenars de persones protesten a la plaça Sant Jaume contra la decisió de la JEC d’inhabilitar Torra Centenars de persones protesten a la plaça Sant Jaume contra la decisió de la JEC d’inhabilitar Torra Centenars de persones protesten a la plaça Sant Jaume contra la decisió de la JEC d’inhabilitar Torra Centenars de persones protesten a la plaça Sant Jaume contra la decisió de la JEC d’inhabilitar Torra + Centenars de persones protesten a la plaça Sant Jaume contra la decisió de la JEC d’inhabilitar Torra E-mail\nBarcelona - 3 gener 2020 20.02 h\nCentenars de persones protesten a la plaça Sant Jaume contra la decisió de la JEC d’inhabilitar Torra\nDespengen la bandera espanyola de la façana de la Generalitat durant uns minuts\nL’ANC ha assegura que estaran al costat de Torra i que el president acabarà la legislatura\nLa bandera espanyola ha desaparegut del Palau de la Generalitat durant alguns minuts, però després l'han tornada a hissar FOTO: Jordi Panyella.\nCentenars de persones han omplert aquest divendres la plaça Sant Jaume, en suport del president Torra FOTO: Oriol Duran.\nConcentració a la plaça Sant Jaume en suport del president de la Generalitat, Quim Torra FOTO: ACN.\nCartell de la convocatòria de l'ANC a Barcelona FOTO: @assemblea / Twitter.\nConcentració de suport a Torra a la plaça del Vi, aquest divendres a Girona FOTO: Manel Lladó.\nUnes persones despengen la bandera espanyola de la façana de l'Ajuntament, aquest divendres a Lleida FOTO: ACN.\nCentenars de persones protesten a la plaça Sant Jaume contra la decisió de la JEC d’inhabilitar Torra Centenars de persones protesten a la plaça Sant Jaume contra la decisió de la JEC d’inhabilitar Torra Centenars de persones protesten a la plaça Sant Jaume contra la decisió de la JEC d’inhabilitar Torra Centenars de persones protesten a la plaça Sant Jaume contra la decisió de la JEC d’inhabilitar Torra Centenars de persones protesten a la plaça Sant Jaume contra la decisió de la JEC d’inhabilitar Torra E-mail\nCentenars de persones han omplert aquest divendres a la plaça Sant Jaume de Barcelona per protestar contra la decisió de la Junta Electoral Central (JEC) d’inhabilitar el president de la Generalitat, Quim Torra.\nL’Assemblea Nacional Catalana (ANC) ha fet una crida a sortir al carrer aquest divendres per rebutjar l’acord de la JEC i ha convocat una concentració a les vuit del vespre davant la Generalitat per donar suport al president, que a la mateixa hora estava reunit amb el seu Consell Executiu a l’interior del Palau per analitzar la resolució de l’autoritat electoral espanyola. La presidenta de l’ANC, Elisenda Paluzie, ha assegurat que estaran al costat de Torra i ha vaticinat que el president acabarà la legislatura.\nDespengen la ‘rojigualda’\nDurant el transcurs de la mobilització, Torra ha sortit a les portes del Palau i ha lliurat a Paluzie la pancarta de suport als presos polítics i exiliats que va estar penjada al balcó de l’edifici, i que està en l’origen de la condemna a inhabilitació contra el president per desobediència. Membres de l’ANC han pujat al balcó de Palau i han tornat a penjar-hi la pancarta que el mateix Torra els ha donat perquè ho fessin.\nEn aquest moment, algú ha retirat la bandera espanyola de l’edifici, una acció que ha provocat crits d’eufòria entre els manifestants. Uns minuts després l’ensenya s’ha tornat a hissar i els centenars de persones congregades a la plaça han reaccionat amb xiulets i crits en veure que tornava a onejar a la seu de la Generalitat.\nTot i que no s’ha pogut veure qui la despenjava, l’ANC s’ha responsabilitzat posteriorment de la retirada de la rojigualda, si bé des de l’entitat han dit que no saben qui l’ha tornada a hissar.\nDes de Presidència asseguren que no s’ha donat cap ordre de despenjar la bandera.\nDurant la manifestació s’han escoltat crits de suport al president i també alguns en contra d’ERC per facilitar la investidura de Pedro Sánchez. Alguns han insultat els consellers republicans que entraven a Palau amb apel·latius com “botiflers” o “traïdors”. També hi ha proclames a favor de la independència i en contra de la justícia espanyola.\n“La JEC no té cap legitimitat per inhabilitar el president Quim Torra. Responguem!”, assegura l’ANC en la convocatòria difosa a través de les xarxes socials. “Ni jutges imparcials ni tribunals polititzats: només la ciutadania escull els seus representants”, sentencia.\nLa protesta, sota el lema “Només el Parlament de Catalunya escull el nostre president!”, també s’ha convocat Girona i a Lleida, entre altres poblacions.\nTambé despengen la bandera a Lleida\nDurant la protesta a la capital del Segrià s’ha reproduït l’acció de despenjar la rojigualda, en aquest cas de la façana de l’Ajuntament de l’avinguda de Blondel. L’acció l’ha dut a terme un grup de persones durant la concentració en què unes 200 persones a la plaça Paeria han expressat el seu rebuig a la inhabilitació del president de la Generalitat hores abans.\nPosteriorment, la protesta s’ha desplaçat fins a l’avinguda de Blondel, via que els manifestants han tallat durant prop d’una hora. Els assistents han llegit un manifest on han reclamat al govern i al Parlament que desobeeixin la decisió de la Junta\nL’alcalde de Lleida, Miquel Pueyo, i altres membres d’ERC i de JxCat del govern municipal han assistit a la mobilització.\nMadrenas qualifica la decisió de la JEC d’“indigne”\nUns 700 gironins han respost a la crida a concentrar-se a la plaça del Vi per donar suport a Torra. La mobilització ha estat organitzada per Girona Vota, una plataforma d’entitats i partits sobiranistes.\nHi han participat diversos càrrecs electes com ara diputats i regidors a l’Ajuntament de Girona. L’alcaldessa, Marta Madrenas, ha qualificat la decisió de la JEC d’“indigne” i ha assegurat que cal “rebel·lar-se” contra aquesta acció que manté la idea d’una “sagrada unitat d’Espanya”.\nLa concentració ha durat una mitja hora, però Girona Vota ha anunciat que preparen noves accions de cara a aquest dissabte.


Puré de patates - Viquipèdia, l'enciclopèdia lliure\nPlat preparat a partir de patates bullides reduïdes a puré\n(S'ha redirigit des de: Puré de creïlles)\nEl puré de patates, puré de creïlles, puré de trumfes o puré de papes és un plat fet amb patates bullides reduïdes a puré. Aquest plat és un aliment ric en hidrats de carboni. Es pot preparar amb diferents consistències, des d'una massa espessa fins a una sopa.\ncolcannon (en) i croqueta\nfarinetes i plat de patates\npatata, mantega i llet\nPlat amb puré de patates i guarnit amb una fulla de julivert.\n3 Plats a base de puré de patates\nHi ha una manera de fer puré de patates que comença amb l'ebullició de la patata amb pell. Posteriorment, aquesta es pela, es tritura per un passapuré i es cou amb llet, mantega i sal fins a obtenir una massa pastosa homogènia.\nEl passapuré és un estri de cuina per a fer puré manualment. Té un mànec fix i s'acciona amb una manovella. Aquest objecte és desmontable perquè sigui fàcil de rentar.\nTambé es pot preparar amb puré instantani, elaborat amb patata deshidratada. Aquest tipus de puré vé en forma de flocons i només cal afegir-li aigua calenta i/o llet.\nEl puré es pot preparar amb brou de verdura bullida, en lloc de llet, i amb oli d'oliva, en lloc de mantega.\nEs pot fer molt líquid de forma que queda com una sopa. Aquesta variant normalment inclou porro i a l'hora de servir a la taula s'acompanya de crostons de pa fregit.\nEs pot menjar fred o calent, segons el gust de cadascú.\nHi ha qui afegeix una mica de nou moscada per perfumar.\nEl puré de patates es pot vessar en una llauna, cobrir amb formatge i trossets de mantega i ficar al forn per fer puré de patates gratinat.\nPlats a base de puré de patatesModifica\nEl puré de patates és l'ingredient principal d'alguns plats, com l'aligot occità, el Champ irlandés, el pastís de puré de patata i carn picada, el plat escocès anomenat Mince and tatties, el rotllo de puré de patata farcit d'ensalada russa i del puré de patates amb cansalada, un dels plats típics de la cuina catalana.\nA Wikimedia Commons hi ha contingut multimèdia relatiu a: Puré de patates\n↑ Recepta de l'aligot a la web del departament de l'Avairon (francès)\nObtingut de «https://ca.wikipedia.org/w/index.php?title=Puré_de_patates&oldid=22349364»\nDarrera modificació: 15 nov 2019 a les 10:20


La xertolina Laia Viñas guanya el Premi Documenta ex-aequo\nLaia Viñas, actualment, escriu articles al web d'Onada Feminista de RNE.\nEl jurat remarca que «ha estat la convocatòria més disputada i insòlita dels últims anys»\nActualitzada 25/11/2020 a les 16:59\nEl jurat del Premi Documenta, format per Pau Vidal, Marina Espasa, Albert Forns, Eric del Arco i Eugènia Broggi, ha decidit atorgar el guardó en modalitat ex-aequo a la xertolina Laia Viñas, per la novel·la Les closques. També ha estat guardonada Irene Pujadas pel recull de contes Els desperfectes.\nEl jurat ha remarcat que «ha estat la convocatòria més disputada i insòlita dels últims anys». De fet, han recordat que la convocatòria de l'any passat va quedar deserta, mentre que aquest any cada membre del jurat ha votat i defensat un manuscrit diferent. «La discòrdia entre tots nosaltres, però, no era excloent ni combativa: tots teníem, en realitat, més d’un favorit». El llibre es publicarà a L’Altra Editorial el dia 10 de març.\nEl jurat ha recalcat que «aquest any, i serveixi això com a nota d’optimisme en temps convulsos, i en contra dels discursos apocalíptics sobre la qualitat i la salut de la nostra literatura, hi havia molts manuscrits premiables, i el nivell general era molt alt».\nL'última, i única, vegada que hi ha hagut un ex-aequo al Premi Documenta va ser l’any 1998, ara en fa vint-i-dos, i va recaure en Vicenç Pagès Jordà per En companyia de l’altre i Sebastià Alzamora per L’extinció.\nDe la novel·la Les closques, de Laia Viñas, el jurat ha remarcat «la maduresa literària i la complexitat narrativa, sorprenents en una escriptora tan jove, l’elaboració estilística i la boníssima construcció dels personatges, així com l’ambició i la qualitat de la llengua». La història arrenca amb el retrobament de l’Arnau amb la seva filla després d’anys sense tenir-hi contacte.\nNascuda a Xerta (Tarragona) el 1997, Laia Viñas va estudiar Periodisme i s'ha seguit formant a Radiofònics, passant per diferents emissores com Ser Catalunya o COPE Barcelona, tot i que va començar a mitjans locals com el Setmanari l'Ebre i Imagina Ràdio. Actualment, escriu articles al web d'Onada Feminista de RNE.\nComenta el contingut : La xertolina Laia Viñas guanya el Premi Documenta ex-aequo


De fet, durant la pandèmia ha crescut notablement el consum de continguts digitals. Els periòdics i altres portals informatius han tingut un gran augment d'audiència i, lògicament, també hi ha hagut molt trànsit en el gran cercador. Per als mediadors d'assegurances que vulguin afegir pistes sobre què preocupa ara els espanyols per a saber quins productes asseguradors demandarien, és convenient fer un repàs dels termes més buscats durant la pandèmia.\nEl mes d'abril, Google s'ha convertit en el terapeuta de capçalera dels espanyols, ja que han augmentat moltíssim les cerques de temes relacionats amb la salut i el benestar. Per exemple, els espanyols van escriure la frase 'no puc dormir' un 90% més de la mitjana, la paraula 'ansietat' gairebé un 70% per sobre de la mitjana i el mateix va succeir amb altres conceptes del mateix estil com a 'malsons' (50%) o 'claustrofòbia' (54%).\nNo es tracta d'una veritat absoluta, però confirma que la salut és la principal preocupació dels ciutadans en aquest moment, com era fàcil deduir sense tenir a mà les dades de Google.\nEn aquest sentit, termes com a solitud o tristesa també han tingut més cerques de l'habitual. Igual que divorci, resar o meditar. Tot apunta a una certa depressió de la societat espanyola (i mundial) per trobar-se davant una situació estressant i totalment nova, per a la qual no tenim solucions posades en pràctica anteriorment.\nEl segon gran eix del confinament ha estat l'exercici físic. Les cerques de ioga pràcticament s'han duplicat, el genèric 'esport' ha augmentat en un 60% i 'Pilates' s'ha quedat prop d'un augment del 40% sobre la mitjana de l'any anterior. També han augmentat exponencialment les cerques d'articles esportius per a comprar, com a bicicletes estàtiques, pesos o màquines per a fer el·líptiques.\nEl tercer patró comú ha estat el de la cerca de recomanacions per a consum cultural. S'aprecia un increment important de les cerques dels millors llibres, la millor música o les millors sèries i pel·lícules. També hi ha hagut molt afeccionat a l'esport que ha buscat partits 'vintage' per a pal·liar la falta d'esport en directe.\nI un altre gran 'boom' ha estat el de la cuina. La cerca de receptes s'ha triplicat i, en paral·lel, les consultes a Google amb relació a aliments, consells o tipus de cuina.


El marit de la cuinera de Sils l'hauria matat per poder estar amb la seva amant\nLa dona que tenia una relació extramatrimonial amb l'acusat del crim de Sils ha dit en el judici que si Llorenç Morell va matar la seva esposa va ser perquè era un obstacle en la seva relació sentimental. L'examant ha afirmat que l'acusat podria haver comès el crim perquè creia que així podria estar amb ella, i ha afegit que li havia dit moltes vegades "tens una dona que t'estima i jo tinc fills".\n17/10/2007 - 08.03 Actualitzat 17/10/2007 - 09.45\nL'amant de Llorenç Morell, Farners B., ha declarat que creu que l'acusat podria haver comès el crim perquè creia que així podria estar amb ella. El fiscal, en les seves conclusions provisionals, demana per a l'acusat vint anys de presó per un delicte d'assassinat en la persona de la seva dona, Consol Galceran, morta al juliol del 2005. A més, demana el pagament d'indemnitzacions per valor de 49.000 euros per al fill de la parella.\nDurant la sessió del matí, Farners B., veïna de Santa Coloma de Farners, casada i amb fills, ha relatat que va conèixer la víctima fa catorze anys perquè treballaven a la mateixa fàbrica de galetes i que posteriorment va conèixer Llorenç Morell. Segons el seu relat, ella estava passant un mal moment i tant l'acusat com la seva dona li havien donat suport, però va ser llavors quan va començar a mantenir una relació especial amb Llorenç, de qui ha dit: "Ell em va començar a escoltar, a donar suport."\nL'examant ha indicat que no havien tingut relacions sexuals plenes, sinó que havien consistit en petons i "tocaments", i ha reconegut, a preguntes del fiscal, que s'enviaven, almenys, tres missatges SMS diaris. A més, encara que a partir de febrer del 2005 els amants s'havien distanciat i havien deixat de veure's, entre el juny i el juliol d'aquell mateix any van arribar a intercanviar 240 missatges i trucades.\nLa dona ha afegit que li havia dit moltes vegades: "tens una dona que t'estima i jo tinc fills", i que no volia fer mal a Consol.\nEn la sessió de la tarda ha declarat el fill de la víctima i de l'acusat, que ha relatat com el seu pare mai parlava del que havia passat i que quan li va confessar que havia matat la seva mare ell no s'ho podia creure, fins al punt que fins i tot va arribar a pensar que havia pagat a una tercera persona per fer-ho perquè no el veia capaç.\nPer la seva banda, els Mossos que van investigar el cas han declarat que els va estranyar la tranquil·litat amb què el processat es va prendre la notícia de la mort de la seva dona, i sobretot el contrast amb el seu plor i els crits en arribar els familiars d'ella.


LA LLEGENDA DE L'ANNA; MARE DE MARIA, MARE DE DÉU.\nel dia de juliol 26, 2018\nEl dia que l'Anna va quedar prenyada de Maria, el seu pare no hi era, feia temps que estava resant a la muntanya.\n1350. Santa Anna, Museu Nacional de Arte Antiguo de Lisboa.\nDiuen que l'Anna ja era grandeta i no tenia fills. Què el seu marit, el gran sacerdot Joaquim, quan entrava al temple seus col·legues s'esquinçaven les vestidures. Així que el bon espòs va marxar a la muntanya a pregar per demanar un miracle i l'oració va ser tan llarga que allà es va quedar tres anys.\nSegons el Protoevangeli de Jaume en realitat van ser 40 dies i 40 nits, i va acabar quan van aparèixer uns bells àngels que li van anunciar que l'Anna estava ja ben prenyada. I content i feliç Joaquim va tornar a casa seva sabent que la seva esposa esperava tenir un fill.\nI així va néixer Maria, la seva mare va prometre dedicar-la al servei de Déu. En complir els tres anys, Joaquim i Anna van portar a Maria al temple per consagrar-la a Déu com havien promès. Maria va viure al temple fins que va complir els 12 anys, edat en què va ser lliurada a Josep com a esposa.\nUna de les representacions de Santa Anna la podem veure al Louvre, i el seu autor és Leonardo da Vinci, que sembla va tenir una visió particular sobre el tema.\n1510 Sant'Anna, la Madonna, il Bambino. Leonardo da Vinci. Museu del Louvre.\nCom a la majoria d'obres de Leonardo aquesta no està lliure de polèmiques. Florència i França s'han disputat el seu destí, Freud va elaborar la seva teoria sobre que es tractava el somni infantil d'un homosexual passiu (la capa de Maria podria ser un voltor), Jean Genet adorava aquesta pintura; la presència d'Anna, també ha fet córrer rius de tinta. Per si no n'hi hagués prou, la seva restauració va provocar un terratrèmol al Louvre. Leonardo, 500 anys després, segueix aixecant passions.\nBiografia. Històries Mitologia.\nArriba el temps d'anar al bosc, és primavera o tardor. Milers de persones entraran als boscos sense cap mirament, darrere deixaran un espectacle desolador.\nEntrar un dilluns al bosc és veure un paisatge després d'una batalla. Llaunes, buides, vidres trencats, brossa de tot tipus. El vandalisme va més enllà, bolets arrencats per què no agraden, branques destrossades, paratges arrasats a trepitjades i el terra remenat com si una banda de famèlics senglars hagués passat per la zona.\nSi vas al bosc, respecta'l. és l'hàbitat de molts ser vius. Cal recordar que és un sistema sensible i molt fràgil. Aquí alguns consells, espero que en feu cas:\n-Evita entrar amb vehicles. Si ho fas no, surtis amb ells dels camins o rutes existents, no trepitjar mai prats i conreus amb ells. No tapis el pas a altres vehicles.\n-Si vas amb moto o bicicleta, respecta la natura i als senderistes, els senders són per caminar.\n-Cal portar un cistell adequat si vols portar bolets, a fi que les espores to…\nA inicis del segle XX l'arengada era un menjar de luxe, molts cops el dinar del diumenge. A casa li deien un "civil" o també un "guàrdia civil", desconec la causa. Parlo de 1915.\nEl meu avi va quedar orfe amb 8 anys i li va tocar fer-se càrrec de les seves germanes amb l'ajuda de la seva àvia Maria Ollé. El pare es va desentendre de tots.\nEl Pepep amb tan sols 8 anys havia d'aixecar-se aviat, Li tocava recollir fems de cavalls. Després havia de portar a la seva germana, la Pepeta, a Begues a una dona que l'alletava. Ho feia a peu, la mare va morir després del part.\nLa seva germana gran no va saber afrontar aquesta situació. Ell i l'àvia havien d'amagar els pocs diners que tenien per poder-se alimentar. Amb ells de tant en tant compraven una arengada, bé li deien Guàrdia Civil llavors.\nQuan en tenien una la penjaven al menjador, tota la setmana. S'alimentaven amb la vista. Al final tocava entrar a l'àpat, un menjar de festa gran: hi havi…\nEL DIA QUE ELS REIS EM VAN PORTAR EL PONT DEL RIU KWAI\nEl 13 d'octubre de 1957 s'estrenava a Barcelona el film de David Lean, dos anys després els reis em portarien un regal que mai oblidaria.\nCrec recordar que el film es va estrenar al cine Aribau (1), va ser un gran èxit i va popularitzar la seva bso basada en la marxa del Colonel Bogey, escrita per Kenneth J. Alford per a la Primera Guerra mundial. L'èxit també es va reflectir en el món de les joguines, encara que era temps de restriccions polítiques i econòmiques.\nI és així com els reis de 1960 em van fer arribar el pont, darrere hi havia un gran esforç de ses majestats els meus pares, en un any molt difícil. La meva mare no estava gens bé, estava al llit i els reis van haver de fer un sobreesforç. La vida de la dona a pagès, si no era la mestressa, era molt dura i complicada.\nLa meva mare, la Carmeta, havia d'anar dos dies al camp, dos més a vendre al Born, a més de cuidar de tots nosaltres (el meu germà, el meu pare i jo) que a casa ajudàvem més aviat gens. Per si no …


La confusió regna a la platja de gossos abans d’estrenar-se | betevé\nL'Ajuntament havia anunciat que la platja estaria operativa a l'inici de la temporada alta però s'ha retardat fins al mes de juliol\nTxell Partal Maresma | diumenge, 17 de juny del 2018, a les 20.23\nSegons fonts municipals, la platja de gossos de Llevant no estarà oberta fins al mes de juliol. Des del consistori expliquen que no s’habilitarà l’àrea fins a l’aprovació definitiva del decret d’animals domèstics a les platges de la ciutat de Barcelona, que actualment està en fase d’exposició pública.\nSegons la normativa municipal, els gossos no poden accedir a les platges de la ciutat (amb l’excepció dels gossos d’assistència) durant la temporada de bany. Per això, aquest endarreriment en l’obertura comporta que durant un tot el mes de juny els animals no tinguin permès l’accés a cap platja de la ciutat, fet que està provocant certa confusió entre els propietaris de gossos.\nLes tanques no hi són, però els gossos sí\nMalgrat la prohibició municipal i que l’àrea no està llesta, aquests dies es poden veure gossos a la platja de Llevant. Alguns propietaris s’han sorprès en arribar-hi i veure que encara no hi ha les tanques instal·lades, però han decidit accedir-hi igualment amb els seus animals. D’altres, fins i tot, han pensat que hi havia hagut canvis i que aquest any els gossos no tenien limitacions a la platja. La gran majoria , doncs, no han estat conscients del retard en l’obertura.\nDe fet, la confusió ha portat alguns usuaris a preguntar a la Guàrdia Urbana si podien accedir o no a la sorra. Un d’aquests assegura que els agents els han respost que, arran de la manca de delimitació de l’espai, farien els ulls grossos amb la presència de gossos, perquè, si no, aquests animals no podrien accedir a cap platja de la ciutat.\nL’àrea de gossos mantindrà l’aforament de 100 animals\nAquest estiu l’àrea de gossos mantindrà els 1.250 metres quadrats, després que l’any passat se n’ampliés la superfície. Per tant, seguirà tenint capacitat per a 100 gossos, tot i que els propietaris en demanaven una nova ampliació.\nEl consistori assegura que consolida aquesta iniciativa perquè ha estat avalada per les conclusions positives de les proves pilot del 2016 i 2017 de l’Agència de Salut Pública de Barcelona, els departaments de Gestió i Protecció dels Animals, del Cicle de l’Aigua, de Neteja i Gestió de Residus i la Guàrdia Urbana, i per la bona valoració dels usuaris, que van puntuar-la amb un 7,7.


Salvem Camp Redó critica la «inacció» de Cort en la rehabilitació dels habitatges socials de la zona\ndimarts, 21 de gener de 2020 07:16h\nLa plataforma Salvem Camp Redó ha criticat la «inacció» de l'Ajutament en la rehabilitació dels habitatges socials de la zona.\n16-11-2019 | dBalears/Arxiu\nLa plataforma veïnal Salvem Camp Redó ha criticat aquest divendres la «inacció» de l'àrea d'Urbanisme de l'Ajuntament de Palma en la rehabilitació dels habitatges socials d'aquesta zona de la ciutat.\nSegons han detallat des de l'entitat, aquest divendres s'ha celebrat una reunió entre la regidora d'Urbanisme, Neus Truyol, el Gerent del PMH-RIBA i el Coordinador de Districte Nord, Miquel Ángel Barceló, amb la 'Federació de Veïnats de Sa Ciutat de Palma', l'Associació Camp Redó Can Roig i la Plataforma Salvem Camp Redó.\nSegons han indicat des de la plataforma, la regidora ha reconegut que no hi ha cap pla de rehabilitació integral previst per a l'edificació dels 24 blocs socials.\nAixí, des de l'entitat veïnal han considerat que l'Ajuntament incompleix els projectes de reforma promesos en aquesta zona de la ciutat i han assenyalat la «necessitat» de plantejar un pla integral per als habitatges socials.\nPer això, han sol·licitat una audiència amb tots els grups polítics que formen l'actual govern de Cort, juntament amb la 'Federació de Veïnats de Palma' i l'Associació Camp Redó Can Roig per «desbloquejar la situació».


maig 2021 - Pàgina 3 de 3 - horecalleida.es\nFi de l’estat d’alarma i ampliació de l’horari continuat de 7:30 a 23:00 hores per a bars i restaurants.\nA les 00:00 hores del 9 de maig, és a dir, la nit d’aquest dissabte a diumenge, finalitza el segon estat d’alarma, la qual cosa comporta que acaben moltes de les mesures que s’han estat aplicant, com per exemple, el toc de queda. A partir d’ara cada Comunitat Autònoma haurà d’aprovar les mesures de salut […]\nINDEMNIZA SENSE COST: Nova opció per reclamar indemnitzacions superiors a 100.000 € per responsabilitat patrimonial a l’Estat fins al 25 de maig i amb places limitades.\nHOSTELERIA DE ESPAÑA ens ha comunicat la nova opció que ofereix el despatx d’advocats INDEMNIZA per reclamar per responsabilitat patrimonial únicament contra l’Estat per les pèrdues patides durant l’estat d’alarma. Aquesta nova opció per presentar reclamació s’afegeix a les ja existents del Despatx CREMADES & CALVO-SOTELO i Despatx ECIJA, de les quals ja us hem […]\nJosep Castellarnau ha estat reelegit president d’Hostaleria de Lleida pels propers 4 anys al haver estar la seva la única candidatura que s’ha presentat al procés electoral obert des de el passat 23 d’abril. La nova presidència a la federació hostalera lleidatana arriba, juntament amb la resta de companys de junta, després que l’any passat […]\nLa Generalitat ha tornat a prorrogar les mateixes condicions per a bars i restaurants fins al 9 de maig, dia en què també finalitzarà l’estat d’alarma. Al DOGC del dilluns 3 de maig s’ha publicat la Resolució SLT/1278/2021, de 30 d’abril, per la qual es prorroguen i es modifiquen les mesures en materia de salut […]


El Govern envia Rosa Estaràs a Santo Domingo per oferir ajuda financera\n25 juny 2021 08:14\nCap ciutadà balear no ha patit danys personals a causa de l'huracà\nLa consellera de Presidència, Rosa Estaràs, viatjarà la setmana que ve a la República Dominicana per oferir al Govern de l'illa la disponibilitat financera de l'Executiu balear, per als projectes d'ajuda humanitària que el president Leonel Fernández consideri de màxima urgència per tal de pal·liar els efectes de l'huracà Georges.\nAixí ho anuncià ahir l'Executiu autonòmic després que el president Matas es posàs en contacta amb la presidència de la República Dominicana. En principi, no hi ha prevista cap partida concreta, sinó que els tipus i la quantia dels ajuts que s'hi destinin dependran del resultat de les reunions que Estaràs mantindrà amb els representants del Govern dominicà.\nAixí mateix, les informacions de l'executiu autonòmic confirmen que cap ciutadà balear resident o de viatge al país no ha patit danys personals a causa del cicló.\nEn la mateixa línia, els responsables de les principals cadenes hoteleres mallorquines instal·lades a la zona també enviaren ahir un missatge tranquil·litzador als familiars del personal que treballa als establiments i dels turistes que s'hi allotgen.\nTant els responsables de Sol Meliá com de Riu i de Barceló assenyalaren que l'huracà provocà petits desperfectes a les instal·lacions i deixà sense subministrament d'aigua i electricitat els establiments, però que els turistes i treballadors n'han sortit il·lesos.\nEn tot cas, ahir encara no s'havia restablert la comunicació telefònica i cap dels aeroports del país no eren operatius. En aquest sentit, des de les companyies hoteleres s'indicà que s'espera que algun aeròdrom funcioni "a priori sembla que el que ho farà abans serà el de Puerto Plata", per poder repatriar els clients que així ho desitgin.\nCuba i Florida\nMentrestant, l'huracà es dirigí cap a Cuba, cosa que provocà l'evacuació dels clients de l'hotel Villa Vigia a l'illot Guillermo. Així mateix, Sol Meliá desallotjà els clients instal·lats a l'illot Coco. De moment, Barceló no disposa de cap establiment en aquesta illa.\nEn previsió a l'arribada de l'huracà a l'àrea de Florida, Riu activà totes les mesures de seguretat i prevenció a l'establiment de quatre estrelles Riu Florida Beach i es preparà un eventual desallotjament dels clients.\nLa consellera de Presidència, Rosa Estaràs, aprofitarà el viatge a la República Dominicana per visitar les obres d'edificació de l'hospital Higüey, un projecte de Medicus Mundi finançat amb 350 milions de pessetes pel Govern. Segons algunes informacions, l'edifici en obres serví de refugi durant el cicló a habitants de la zona, amb moltes mancances i cases construïdes amb materials molt febles.


La Generalitat sanciona amb 120.000 euros sis plataformes de lloguer d'apartaments turístics en Internet\nEl 2016 es van obrir un total de set expedients a les plataformes Homeaway, Milanuncios, Niumba, Airbnb, Fotoalquiler, Rentalia i Ya Encontre-Ya Hetrobat\nLes multes oscil·len entre els 4.000 i els 30.000 euros\nEl president de la Generalitat, Ximo Puig amb el responsable de l'Agència Valenciana de Turisme, Francesc Colomer\nL'Agència Valenciana de Turisme ha resolt els set expedients oberts a diverses plataformes de lloguer d'apartaments en Internet i, en total, n'ha imposat sancions per valor de 120.000 euros a sis. En aquest sentit, el secretari autonòmic de Turisme, Francesc Colomer, ha remarcat: "Com a Administració, hem de ser ferms en el compliment de la llei i en la defensa d'un model turístic basat en la professionalització i en la qualitat".\nD'ençà de l'inici d'aquesta legislatura, Colomer ha mantingut una posició contrària "a l'intrusisme i la competència deslleial, que es tradueix en greus perjudicis econòmics per al sector i que pot implicar problemes als consumidors que fan ús d'aquest tipus d'ofertes". El secretari autonòmic ha afegit que "no tot cap en l'anomenada economia col·laborativa".\nEn aquest sentit, ha destacat: "el model turístic que cerquem és el de la professionalització, les garanties i el respecte a la llei i als drets de turistes i consumidors, per això no es pot confondre l'economia col·laborativa i els nous models de negoci amb altres pràctiques". I ha remarcat també: "Sancionem perquè existeixen lleis que són per a tots i que han de complir-se, perquè el pitjor seria traslladar una sensació d'impunitat que, en cap concepte, ens podem permetre".\nEn concret, Homeaway, Airbnb i Rentalia hauran d'abonar un total de 30.000 euros de multa per no exigir i reflectir el número de registre que acredita que els habitatges que s'anuncien en les seues pàgines web són turístics. Aquestes tres plataformes han rebut la sanció màxima que permet actualment la llei, una xifra que s'endurirà en el nou text en el qual s'està treballant des de l'Agència Valenciana de Turisme. Colomer ha destacat que "són plataformes amb molt de trànsit i amb un volum econòmic molt alt, per això se'ls ha sancionat amb el màxim que, ara com ara, permet la llei".\nEl 2016 es van obrir un total set expedients a les plataformes Homeaway, Milanuncios, Niumba, Airbnb, Fotoalquiler, Rentalia i Ya Encontre-Ya Hetrobat. En concret, al juny de 2016 s'hi van obrir expedients sancionadors a tres, que s'han resolt amb multes de 30.000, 6.000 i 20.000 euros. Posteriorment, al desembre de 2016, es van tramitar els expedients sancionadors d'altres quatre. En aquest cas, s'ha comunicat una resolució de sanció de 30.000 euros dos d'elles. D'altra banda, en un altre cas s'ha resolt i l'empresa ja sol·licita el registre a la major part dels habitatges turístics que comercialitza en el seu portal, per la qual cosa, ara com ara, la sanció imposada és de 4.000 euros. Finalment, un altre dels últims expedients oberts s'ha resolt amb advertència després que hagen regularitzat la seua situació.


Ruta de les Ermites - senderisme autoguiat\nUn museu a cel obert\nProposta original que combina un entorn natural ben conservat, amb l'observació d'elements culturals.\nTrobarem ermites i altres elements relacionats amb la devoció, fets amb la intenció d'aportar quelcom bell i durador.\nSi us agrada la natura, en trobareu, però sobretot veureu béns patrimonials relacionats amb aquesta, doncs la natura era la principal font d'inspiració dels artistes que van formar part del modernisme.\nIniciem la ruta al costat de l'Oficina Central d'Informació Turística de Lloret, a tocar del cementiri, i anem cap a la primera ermita, la de Sant Quirze, que la trobarem de seguida en un paratge tranquil.\nCreuarem la urbanització de cases baixes i començarem ja a trepitjar terra fins a pràcticament finalitzar el recorregut.\nPoc després de començar el camí de Sant Pere del Bosc, agafarem un corriol que puja entre alzines sureres i arboços fins a la monumental escultura modernista de l'Àngel, a dalt del turonet de "Ses pedres Lluïdores".\nTornarem a prendre el camí de Sant Pere del Bosc, i poc després veurem les casetes de l'Àngel, dos petits edifici situats un a cada banda del camí, amb formes i decoracions capritxoses d'estil modernista. El segon edifici és el més complex i bonic, i darrere seu surt un corriol paral·lel a la pista, amb més ombra i allunyat dels cotxes, per on anirem avançant una estona.\nTornarem a agafar el mateix camí i tot baixant arribarem a l'oratori de la Mare de Déu de Gràcia, una petita construcció de Josep Puig i Cadafalch, situada a tocar de la riera de Passapera.\nSeguirem per una pujada llarga i suau fins al Calvari, on trobarem la creu de terme modernista amb unes vistes fantàstiques de Sant Pere del Bosc, que seguidament el veurem des de més a prop.\nA partir d'aquest punt seguirem avançant, tot tancant el cercle per més pistes i caminets que ens acostaran a la riera, zones hortícoles, i finalment a l'impressionant cementiri modernista on podrem entrar a gaudir de l'arquitectura i escultures també modernistes de gran valor artístic.\nTot el recorregut es fa per un terreny sense massa complicacions. Principalment pista. Farem una part seguint el mateix recorregut que una variant del GR92, el GR92.2.\nTrobarem desnivell pujant cap al conjunt escultòric de l'Àngel, però és un tram curt i assequible per la majoria, també hi ha una pujada llarga però suau cap a Sant Pere del Bosc.\nHi ha una baixada cap a 3/4 parts del recorregut, que pot relliscar amb la sorra, estigueu alerta amb les bicicletes tot terreny que estarem compartint itinerari.\nEs recomana portar aigua ja que no trobarem fonts.\nEl recorregut passa a prop d'una zona d'entrenament de motocròs, alerta pel corriol que surt de darrera les casetes de l'Àngel i hi ha roderes de motos.\nEstigueu una mica alerta durant el recorregut, doncs compartirem itinerari amb bicicletes tot terreny i potser coincidim en algun tram.\nTambé caldrà estar atent als cotxes entre la urbanització i el monestir de Sant Pere del Bosc, és recomenable caminar pel costat esquerra i veure els cotxes que poden venir pel nostre costat.\nS'aconsella portar protecció solar i el cap protegit a l'estiu, hi ha trams amb poques ombres.\nCal portar calçat còmode per caminar, hi ha trams de terra i sorra amb pendent.\nUna càmera fotogràfica ens permetrà prendre imatges dels detalls d'elements modernistes molt rics artísticament.\nEl nucli urbà de Lloret de Mar té molts edificis singulars sobretot dels indians, així com espais emblemàtics com el cementiri, si es pot, val la pena fer-hi una passejada.\nQuè veure a: Ruta de les Ermites\nOficina Central de Turisme\nDel novembre a febrer:\nDe dilluns a dissabte de 9 a 13.30 h i de 15 h a 18 h\nDel març al 14 de juny\nDe dilluns a dissabte de 9 a 13:30 h i de 16 a 19 h\nÉs l'ermita més antiga del municipi i ha sigut modificada i ampliada al llarg dels segles, els esgrafiats de la façana els va fer l'artista Adrià Gual.\nExcavacions arqueològiques constaten l\nL'escultura de l'Àngel i tot el conjunt formava part d'una sèrie d'elements que conformaven un viacrucis fins a Sant Pere del bosc. Es va construir per indicar al caminant la direcció a seguir per\nLes Casetes de l'Àngel\nVan construir-se en relació a la construcció de l'Àngel, ja que eren el lloc de residència dels caps que dirigien les obres del conjunt escultòric i havien de servir com a lloc d'aixopluc i repòs dels\nOratori de la Mare de Déu de Gràcia\nPetita joia dissenyada per Josep Puig i Cadafalch l'any 1898, està dedicada a la Mare de Déu de Gràcia. Combina la pedra, el maó massís, la fusta i la rajola vidriada. A la part inferior hi ha quatre\nInaugurada el mateix dia que l'oratori, la creu va ser dissenyada per Josep Puig i Cadafalch i esculpida per Eusebi Arnau i Mascort amb la intenció d'assenyalar la proximitat del monestir de Sant Pere\nConjunt arquitectònic construït entre els segles XVIII (monestir) i finals del XIX (la resta del complex).\nAdquirit per Nicolau Font i Maig quan encara estava a Cuba, aquest va encarregar a Josep Puig\nFeixes de granit\nEl pla que ens queda a l’esquerra està format per sauló, que és granit descompost, aquí en concret té unes vetes amb molt quars blanc.\nLa vegetació que trobem mirant al mateix costat, al fons hi ha b\nEl bosc calent\nEls arbres dominants aquí són el pi pinyer i l'alzina surera, dues espècies termòfiles, que no suporten les temperatures massa baixes.\nEl pi no és autòcton de la península Ibèrica, el van introduir\nEls arbres i altres plantes que trobem a les vores i el llit de la riera són representatius dels boscos de ribera.\nAquestes espècies viuen principalment en sòls humits. Pel que fa als arbres, aquí\nAquest cementiri va ser reformat per la voluntat d'un poble amb un sector d'habitants especialment benestants, els indians, que van retornar a les seves terres natals després d'haver fet grans\nQuè fer: Ruta de les Ermites


Vida lectora: De l'excel·lència\nD'un temps ençà s'ha implementat una cultura de l'excel·lència entre grans corporacions com una manera de fer créixer el seu prestigi com a marques. No negaré que sempre em semblarà lloable el desig de millorar i d'aconseguir que l'experiència del client sigui més satisfactòria.\nPerò com tot en aquesta vida cal saber trobar la justa mesura per no acabar amb el contrari del que persegueixes.\nVaig créixer amb una cultura de l'avaluació en que un notable era una magnífica nota; indicava un bon assoliment d'allò que s'estava avaluant. I no diguem res de l'excel·lent amb un 9 o un 10; quelcom difícilment superable. Darrere d'aquestes notes hi havia la convicció que tot és superable però que ho havies fet molt bé i estaves en una envejable zona d'excel·lència.\nEncara recordo quan als Jocs Olímpics de Mont-real del 1976 els jutges de gimnàstica van decidir puntuar amb un 10 un exercici de la romanesa Nadia Comaneci. No s'havia posat mai i ni tan sols els marcadors estaven preparats per mostrar-lo. En aquell temps els marcadors només tenien espai per a un nombre enter i un nombre decimal i van haver d'improvisar el 10 mostrant 1.0 Les coses eren així.\nFins que alguns il·luminats del màrqueting van decidir que 8, per posar un exemple, no és una bona nota, perquè hi ha alguna cosa millorable que ha fet que el client no et posi un 10. Cal ser ambiciosos i esbrinar què és. Corregir-ho i aconseguir que et posin un 10. I tots els formularis i enquestes de satisfacció t'acaben demanant que justifiquis per què has posat una determinada nota.\nI quan tenen algunes dades personals (com el telèfon o el correu electrònic) que has proporcionat de bona fe per rebre avisos i notificacions, ja has begut oli; perquè insisteixen fins a límits obsessius per assolir el seu objectiu.\nNo hi ha res a fer quan els dius que per a tu un notable és una bona nota. Que valorin el fet de dur el cotxe al mateix servei tècnic al llarg de més de vint anys o que repeteixis regularment en el mateix centre comercial. La seva estultícia els fa incapaços de deduir-ne els motius. Només els preocupa el 10.\nNo cal dir que cansat de tanta insistència els he engegat a pastar fang. Pesats!!\nMari 23 d’agost de 2021, a les 16:35\nMolt bona reflexió!! I molt bon final.


Clam unànime de les defenses del ‘cas BPA’ contra l’INAF per “mentir” al tribunal - Altaveu el diari digital d'Andorra\nCorts acorda requerir al regulador perquè de manera “immediata i urgent” aporti una documentació que durant la instrucció va assegurar als magistrats que no existia però que almenys en un cas ha aportat un de consultores que va auditar l’entitat bancària\n21/06/2021 (13:55 CET)\nUn moment de la vista. Toni Solanelles\nL’ex-conseller delegat (CEO) de Banca Privada d’Andorra (BPA), Joan Pau Miquel, ha fet la primera denúncia. Ha posat l’Institut Nacional Andorrà de Finances (INAF), ara Autoritat Financera (AFA), al disparador. I la resta de parts vinculades als processats s’hi han afegit sense dilació. “L’INAF va mentir de manera palmària a aquest tribunal”, ha assegurat el bancari en la segona part de la cinquena sessió del judici per la causa general del ‘cas BPA’. Tal ha estat la força de la denúncia que la vista s’ha aturat i s’ha acabat suspenent fins demà.\nLa defensa de Miquel (Jesús Jiménez) i dos més lletrats defensors més -Josep Antoni Silvestre i Alfons Clavera- han posat el crit al cel després de l’exposició del bancari, molt contundent vist el discurs tranquil i didàctic que habitualment usa, i han demanat que s’aturés el judici atès que els documents que l’INAF hauria de tenir i s’ha negat a aportar a la causa -de fet, ha negat l’existència d’unes actes que almenys en un cas una de les consultores que va auditar BPA sí que ha aportat- podrien ser cabdals per a la defensa.\nEls magistrats atorguen un termini de divuit hores al supervisor perquè aporti una informació l’existència de la qual va negar i l’AREB, posteriorment, no va saber trobar\nDavant la petició dels advocats defensors, i vist que el fiscal general, Alfons Alberca, no s’ha oposat, al contrari, a què s’aturés la vista, els magistrats del Tribunal de Corts han parat el judici per deliberar. Una estona després han donat per acabada de forma anticipada la sessió i han establert un termini de 18 hores perquè l’INAF, ara AFA, aporti la documentació negada de manera “immediata i urgent”. El president del tribunal, Enric Anglada, ha evitat parlar de mentida, ocultació o el que fos que hagi denunciat Miquel i els advocats defensors.\nAnglada ha volgut “deixar palès que aquesta qüestió consta en autes de de l’11 de setembre del 2017”. És a dir, ha insinuat que les parts podien saber que la informació que no havia volgut facilitar l’INAF assegurant que no existia, un altre intervinent sí que la tenia i la va facilitar en el marc de la instrucció. El magistrat president ha parlat d’“inexactitud” per referir-se a la denegació de documentació. En concret, Anglada ha afirmat que “no obstant, vista la realitat de la inexactitud almenys referida a l’any 2011 i en ares al dret de la defensa s’acorda requerir de forma immediata i urgent” que l’AFA aporti les actes que el mateix organisme va denegar.\nL’al·legat del declarant\nEl tribunal no ha volgut entrar en altres consideracions. Ja ho havien fet anteriorment Miquel, Jiménez i Silvestre. L’ex-CEO de BPA ja havia deixat clar durant el primer tram de la sessió d’aquest dilluns que la UIFAnd havia assegurat que no feia actes de les reunions. L’INAF havia respost a certes demandes que es feien informes interns per a ús intern. I ni tan sols els va aportar a requeriment del tribunal. Però la qüestió ha agafat més volada quan Miquel ha denunciat que KPMG, com a auditor extern de BPA, havia aportat una acta d’una reunió de seguiment que representants del regulador, del banc i de la pròpia consultora havien fet per avaluar el treball que s’estava fent.\nL’ex-CEO de BPA ha acusat el regulador financer de “situar-se en un escenari d’opacitat”, d’“ocultació premeditada”, tot beneficiant-se “de la impunitat” que sembla que ostenten algunes institucions i s’ha referit obertament als ex-directors de l’INAF Salvadó i Cosan, que al seu dia haurien fet les actes i “les han silenciat ara”\nPer tant, ¿si existia l’acta de la reunió del 2011 que l’INAF també havia negat, per què no hi hauria d’haver les dels anys anterior? I aquí és quan Miquel ha esclatat. “Aquestes reunions estan previstes en un comunicat tècnic des del 2001” i les actes, com a síntesi d’allò tractat, “poden demostrar què és el que preocupa al regulador i què és el que no li preocupa”, ha afirmat l’ex-CEO de BPA després que potser serien diferents alguns plantejaments si “l’INAF no hagués mentit de manera palmària a aquest tribunal”, i abans d’afirmar que “l’acta de la reunió és com l’aute de processament, tant pel que diu com pel que no diu”.\nPer a Joan Pau Miquel, el document és una prova dels compromisos que s’assumeixen i els que no i permet saber si hi ha un “control real i no aparent” de certes qüestions. Però l’INAF diu que “no existeixen actes d’aquestes reunions”. Però segons el bancari és poc menys que inconcebible que “un organisme públic com l’INAF” no aixequi acta de reunions formals que la normativa estableix. “No és creïble que no facin actes.” I com que l’aportació de KPMG deixa clar que almenys al 2011 es van fer, Miquel encara ha esclatat més. “L’INAF ha silenciat la veritat” perjudicant una entitat bancària “solvent” i un grapat de “treballadors, pares i mares de família”, que alguns van perdre la feina i, altres, a més a més, es juguen anys de presó.\nL’ex-CEO de BPA ha acusat el regulador de “situar-se en un escenari d’opacitat” tot beneficiant-se “de la impunitat”. Miquel ha parlat d’“ocultació premeditada” i s’ha referit obertament als ex-directors de l’INAF Carles Salvadó i Maria Cosan, que al seu dia haurien fet les actes i “les han silenciat ara”. “Aquestes actes les tenia BPA però per a l’INAF i l’AREB ha estat impossible localitzar-les”, ha explicat el bancari que ha recordat que al seu dia, el març del 2015, quan es va escorcollar el seu despatx al banc, va denunciar davant el fiscal que “faltaven dues agendes a la meva taula i mai no s’ha investigat” aquest fet.\nEl prec de les defenses\nI després que Miquel deixés clar que “l’AREB no les ha trobat (les actes) i l’INAF les ha negat dues vegades” ha agafat la paraula el seu advocat per deixar clar que la no facilitació de les actes pot comportar una “retenció de mitjans de prova” i que per al dret a la defensa és “importantíssim” poder disposar de la documentació que el regulador va negar. “L’INAF ha mentit”, ha deixat clar un Jesús Jiménez que ha especificat que aquesta circumstància pot ser constitutiva de delicte. Per aquest motiu, i tot “reservant-se les accions penals que corresponguin”, l’advocat ha demanat que s’aturés el judici i es requerís l’aportació dels documents sol·licitats.\nMentre un altre dels advocats, Alfons Clavera, exposava una experiència personal professional en què en una situació equivalent es va haver de parar el cas fins que no va aportar la informació requerida, el també lletrat Josep Antoni Silvestre ha estat més contundent. I ha demanat que fos el propi tribunal que obrís diligències contra qui es considerés per la suposada ocultació d’informació i pel fet d’haver mentit a una petició dels magistrats. “La llei s’ha d’aplicar a tots per igual”, ha exigit l’advocat.


La secretària de política sindical d’UGT de Catalunya, Núria Gilgado, resol alguns dels principals dubtes sobre l’encaix legal de la vacuna al mercat laboral.\n¿Els treballadors estan obligats a vacunar-se?\n«La normativa ho deixa clar: totes les vacunes són voluntàries, tant la de la Covid com la resta», afirma Gilgado.\n«La nostra recomanació és que tots els treballadors es vacunin, però ni les autoritats, ni cap empresa pot obligar una persona a vacunar-se», afirma la dirigent d’UGT.\n¿Pot sancionar-me l’empresa si no estic vacunat?\nNo, en cap cas. Aquí la normativa, segons explica Gilgado, és contundent. L’empresa no pot ni tan sols exigir l’esmentada informació al treballador.\n¿Pot l’empresa canviar-me de lloc si no estic vacunat?\nNo, l’empresa no pot justificar cap modificació substancial de les condicions laborals. Si la direcció justifica de manera directa un canvi en les condicions laborals d’un empleat pel fet de no estar vacunat o no voler vacunar-se, estaria incorrent en una discriminació. El que seria susceptible de denúncia per part del treballador.\n¿Poden preguntar-me en una entrevista de feina si estic vacunat?\nL’empresa pot preguntar-ho, però el candidat té tot el dret a no respondre. La pregunta sobre si una persona està o no vacunada seria equiparable a la de si pensa o no tenir fills, si està o no embarassada o si té previsió de mudar-se en algun moment.\nÉs informació personal i no rellevant per l’entrevista de feina. Una empresa només pot decidir contractar o no a una persona per les seves aptituds professionals i l’encaix d’aquestes en el perfil que busca. Tot el que no tingui a veure amb això, no és rellevant en l’entrevista de feina.\nFins al punt que un potencial candidat té dret a mentir sobre aquesta qüestió si és preguntat per això en una entrevista de feina. Ja que si la persona que busca feina pensa que l’empresa l’hi denegarà si no està vacunat, el treballador pot mentir sense per això exposar-se legalment a repercussions.\n«No pot tenir cap tipus de repercussió legal, perquè el fet que estiguis vacunat o no, no pot repercutir en la contractació», insisteix Gilgado.\nSi l’empresa decidís posteriorment acomiadar l’esmentada persona per haver mentit sobre aquest punt en la seva entrevista, el cessat podria impugnar l’acomiadament davant els tribunals.\n← Treball i Afers Socials destina més de 906 milions en ajudes directes per la Covid-19 L’atur cau en 8.715 persones a l’abril →


L'Espanyol vol mantenir viu el somni d'Europa contra l'Athletic Club\nL'equip necessita la victòria, ja que juga contra un rival directe\nL'Espanyol disposa aquesta nit (21 hores, Gol T) contra l'Athletic Club d'una de les últimes oportunitats per mantenir viu el somni de jugar a Europa la temporada vinent\nMARTÍ MOLINA Barcelona 02/05/2011 08:00\n260x366 Osvaldo. / PERE TORDERA Osvaldo. / PERE TORDERA\nL'Espanyol disposa aquesta nit (21 hores, Gol T) contra l'Athletic Club d'una de les últimes oportunitats per mantenir viu el somni de jugar a Europa la temporada vinent. L'equip necessita la victòria, no només per evitar quedar-se molt despenjat de la zona alta, sinó també perquè juga contra un rival directe en la lluita europea.\nEls blanc-i-blaus estan a sis punts de classificar-se per a l'Europa League, ja que Atlètic de Madrid i Sevilla han guanyat. A més, l'Athletic Club va imposar-se 2-1 a la primera volta, fet que obliga l'Espanyol a guanyar de dos gols si vol tenir el goal average a favor.\nDe cara al partit contra l'Athletic Club, Javi López és la baixa més significativa de l'equip. La seva absència –per acumulació de targetes– obligarà Pochettino a modificar el mig del camp blanc-i-blau. Una solució més que possible és un doble pivot format per Javi Márquez i Joan Verdú. Són els únics dubtes d'un equip titular en què no es preveuen canvis significatius: Galán, Raúl Rodríguez, Amat i Chica jugaran en defensa. Luis García jugarà a la dreta, Callejón a l'esquerra, Iván Alonso de mitja punta i Osvaldo com a referent en atac.\nPer a aquest partit destaca el dubte del porter suplent Cristian Álvarez, que té un esquinç cervical, fet que ha obligat l'entrenador a convocar el porter del filial Dinu, que debuta en una llista del primer equip.\nD'altra banda, l'Athletic Club recupera els sancionats Gorka, Castillo i Iturraspe. A més, Joaquín Caparrós podrà comptar amb Muniain, ja que la seva sanció per targetes continua en suspensió cautelar. L'única baixa és la de Mikel San José.


Un OASIS entre el ciment – Ins. Monturiol\nUn OASIS entre el ciment\nHi ha un SÒL tan ric gràcies als minerals i el SOL!\nDesprés del calurós estiu, primer d’ESO ha descobert l’hort.\nL’hort del Monturiol és petit i agradable, els arbres tenyeixen de verd l’únic espai verd de l’institut, tenyeixen l’aroma fresc de les també verdes plantes aromàtiques i hortalisses. Molt de verd en un sol lloc, oi? Doncs bé, mantenir-lo és la tasca d’aquesta assignatura optativa que fem a primer.\nAvui regar era qüestió urgent: després de que el rec automàtic fos desconnectat, les plantes ho esperaven. Hem recollit les moltes fulles seques ja caigudes posant-les al compost sec. Hem oxigenat el compost i, com no podia ser d’altra manera, hem collit.\nUns acolorits cogombres entre d’altres fruits han omplert el nostre cubell, una petita mostra que si us quedeu a dinar potser trobeu algun dia.\nTreballem amb agricultura ecològica: canviem els repelents qumícs per plantes aromàtiques naturals que fan fugir a les plagues i fertilitzants contaminants per… bé, en realitat per merda de cuc.\nMesurar les parcel·les ha estat una altra feina, però en tenim de pendents! Hem d’arreglar el rec automàtic per al pròxim estiu, ( aprovar aquesta assignatura) i posar sostre a l’Hotel d’insectes, els insectes són els amics encarregats de que l’hort maduri.\nNo cal dir que la Vega (professora) també s’ha presentat i ens ha explicat la dinàmica de l’hort entre d’altres coses.\nSegurament el fet d’haver de mirar les dolces hortalisses després de no menjar res en tres hores ha estat l’única pega.\nAquest raconet acolorit i agradable és una part imprescindible de l’institut. Seguirem dedicant-nos-hi amb il.lusió.\nBON PRIMER TRIMESTRE!!!\nArnau Jané: 1r ESO A\nInauguració 13a edició “En Residència”\nServei del JIP al Monturiol\nAlumnat de biologia de 2n de Batxillerat, al Parc de la Serra de Collserola


Hospitals Privats en Ar riqqah - Directori - Llistat - Guia - hospital - Privats - Al aḩmadī (Província) - Al aḩmadī - Kuwait - Hospitalsworldguide\nPàgina d'inici › Per categoria › Privats › Kuwait › Al aḩmadī › Al aḩmadī (província) › Ar riqqah\nHospitals privats en ar riqqah Al aḩmadī > Al aḩmadī > Kuwait\nEns comunicem a tots els usuaris que estan observant aquesta guia Hospitals Privats en Ar riqqah, podeu comunicar-se amb Hospitalsworldguide a través del nostre formulari de contacte si detecten errors en qualsevol dels registres hospitalaris de Kuwait.\nVoleu saber quins Hospitals Privats en Ar riqqah són els més propers a la vostra ubicació a Ar riqqah? Aquí us mostrem una guia completa per a tots els hospitals d'aquesta zona. Tome nota dels telèfons o aneu al vostre hospital més proper, perquè amb la salut és sagrat.\nSi estudieu medicaments, esteu a punt de finalitzar els estudis i voleu fer pràctiques extracurriculars Hospitals Privats en Ar riqqah, consulteu aquesta guia i veureu tota la informació de contacte i la ubicació d'aquests hospitals Ar riqqah.\nveure Hospitals en Ar riqqah\nveure Hospitals Privats en Kuwait\nLlistat de Hospitals Privats pròxims a Ar riqqah\nRoyale Hayat Hospital- (Situat a 21.12 km)\nDar Al Shifa Hospital- (Situat a 22.30 km)\nHadi Clinic- (Situat a 20.09 km)\nNew Mowasat Hospital- (Situat a 21.92 km)\nAl Salam International Hospital- (Situat a 26.24 km)


Els dos cossos trobats a Aigüestortes són els de la parella d'excursionistes desapareguda des de divendres\nPla obert on es pot veure una imatge captada des de l'helicòpter de la recerca.\nActualitzada 01/10/2020 a les 16:43\nEls dos cossos que els equips d'emergències han localitzat a la zona perifèrica del Parc Nacional d'Aigüestortes i Estany de Sant Maurici són els de la parella d'excursionistes desapareguda des de divendres. La recerca més «exhaustiva» i «minuciosa» que s'ha posat en marxa aquest dijous ha donat els seus fruits a mig matí. Juanmi Riu, responsable del Grup de Rescat de Muntanya de Pompièrs d'Aran, ha explicat que s'han localitzat semienterrats sota una roca al costat de l'Estany Pòdo, al municipi de Naut Aran (Val d'Aran). Tot apunta que en el camí del refugi de Colomers al d'Amitges es van desorientar i es van refugiar de la neu i el fort vent que bufava a la zona el divendres.\nEl responsable del Grup de rescat de Muntanya dels Pompièrs d'Aran ha dit que ha sigut vital per localitzar els dos cossos fer servir la tècnica de sondes que utilitzen per trobar persones en casos d'allaus. La disminució del gruix de neu avui respecte a la d'aquest dimecres ha ajudat també a la seva localització.\nEls indicis apunten que els joves es van posar darrere d'una roca per buscar aixopluc i malauradament ja no van poder reprendre la ruta. Riu ha destacat que les condicions meteorològiques del divendres eren molt dolentes, amb molt poca visibilitat, fort vent i molta neu.\nJuanmi Riu ha destacat la coordinació entre tots els equips d'emergències que han participat en les labors de rescat (Pompièrs d'Aran, Bombers de la Generalitat, Mossos d'Esquadra, Guàrdia Civil i Agents Rurals) i ha afegit que aquest ha sigut un dels operatius més complexos desplegats a l'Aran amb més de quaranta efectius i tres helicòpters. La zona de recerca ha estat de 1.500 hectàrees entre Colomers, el darrer lloc on van ser vists el 25 de setembre, i Espot, que és l'indret on la parella havia deixat el vehicle, a l'aparcament del Parc Nacional d'Aigüestortes.\nComenta el contingut : Els dos cossos trobats a Aigüestortes són els de la parella d'excursionistes desapareguda des de divendres